Diari Oficial de la Generalitat Valenciana


Sumari del DOGV 6747, del 03-04-2012 (2012/3247)

RESOLUCIÓ de 8 de març de 2012, de la Direcció General d'Avaluació Ambiental i Territorial, per la qual s'ordena la publicació d'unes declaracions d'impacte ambiental dels termes municipals de Senija, Castelló de la Plana i Nules.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6747

Data del DOGV
:   03-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3247


Data del document
:   08-03-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Senija
    * Castelló de la Plana
    * Nules
    * impacte ambiental

RESOLUCIÓ de 8 de març de 2012, de la Direcció General d'Avaluació Ambiental i Territorial, per la qual s'ordena la publicació d'unes declaracions d'impacte ambiental dels termes municipals de Senija, Castelló de la Plana i Nules. [2012/3247]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, el qual establix que una vegada transcorregut el termini assenyalat en l'article 26 sense que s'hagen plantejat discrepàncies, i sense perjuí de la notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc:  
  
Article únic  
Publicar en el Diari Oficial de la Comunitat Valenciana les declaracions d'impacte ambiental corresponents als expedients: 202/07AIA, 207/07 AIA, 219/07 AIA, 220/07 AIA.  
  
València, 8 de març de 2012.- El director general d'Avaluació Ambiental i Territorial: Juan Giner Corell.  
  
  
Declaració d'impacte ambiental  
Expedient: 202/2007- AIA  
Títol: planta de producció de biodièsel a partir d'olis vegetals nous i usats.  
Activitat: producció de biodièsel.  
Promotor: Ebcon Park Gandia, SL.  
Localització: partida del Romput, CV-745 km 3, terme municipal de Senija (Alacant).  
Autoritat substantiva: Direcció Territorial de Medi Ambient, Aigua, Urbanisme i Habitatge.  
Descripció del projecte: l'empresa Ebcon Park Gandia, SL, es proposa instal·lar una planta de producció de biodièsel en el municipi de Senija (Alacant) per a això, tramita l'autorització ambiental integrada d'esta.  
La indústria s'ubicarà en una parcel·la situada en la partida del Romput, al costat de la CV-745, km 3 de Senija (Alacant). La parcel·la estava anteriorment ocupada per una bugaderia industrial, per la qual cosa s'aprofita la nau i les instal·lacions existents. La superfície de la parcel·la és de 5.433 m², i la nau ocupa 2.675 m². En la nau s'ubiquen les unitats de producció, els tancs d'emmagatzematge d'oli, les oficines, els lavabos i els vestidors, el laboratori, etc. L'accés es realitza des de la carretera CV-745. La parcel·la està classificada com a sòl urbà industrial, segons s'indica en l'informe de l'Ajuntament.   
La producció de biodièsel es realitzarà per mitjà del procés de transesterificació metílica de l'oli (substitució del glicerol de l'oli per metanol, i es generen 3 molècules de metilestiré i una molècula de G-Fase). Les matèries primeres utilitzades són olis vegetals verges (de soja, colza, palma i gira-sol) i olis vegetals usats (s'adquirixen prèviament tractats a gestors autoritzats), metanol, KOH (catalitzador) i aigua. L'emmagatzematge dels olis es realitza en tancs, on es decanta i filtra per a eliminar sòlids i impureses. Es calfen abans d'introduir-los en el procés fins a una temperatura d'uns 45º C. Es disposa d'un depòsit d'emmagatzematge soterrat de 99 m³ per al metanol. Este s'introduïx amb el catalitzador en un tanc de mescla i es genera metoat, amb el qual s'alimenta el procés. La reacció de transesterificació té lloc en continu, a l'interior de les 6 màquines de producció, anomenades CPU en el projecte. Cada una té una capacitat de producció de 1.000 l/h de biodièsel. A més del biodièsel, un segon producte de la reacció és el denominat G-Fase, compost de glicerol (56%), àlcalis (14%), ester metílic (18%), metanol (10%) aigua i altres (2%), que es comercialitza en els sectors de cosmètica, farmàcia o químic. Després de la reacció se succeïxen dos etapes de neteja del biodièsel, una de destil·lació que permet recuperar el metanol que no ha reaccionat i una segona de centrifugació per mitjà d'àcid cítric i aigua. La capacitat anual de producció és de 48.000 m³ de biodièsel i 8.500 m³ de G-Fase.   
El proveïment d'aigua per al procés es realitza des de pou propi l'autorització del qual està en fase d'actualització (s'adjunten documents justificatius d'este punt). Per a adequar les seues característiques als requisits de procés, s'ha previst un sistema desmineralitzador. El consum estimat és de 1.440 m³/any. L'aigua de consum humà (estimat en 60 m³/any) s'obté de la xarxa.   
Es disposa de connexió a la xarxa municipal de clavegueram i s'indica que s'ha sol·licitat el preceptiu permís d'abocament.  
Consideracions ambientals.  
Amb caràcter general, promoure una activitat d'este tipus porta associats diversos avantatges mediambientals, ja que les tendències actuals perseguixen l'ús de biocombustibles a fi de disminuir el consum de combustibles fòssils i reduir les emissions de gasos d'efecte d'hivernacle. Els biocombustibles no contenen sofre, per la qual cosa este no s'emet a l'atmosfera. A més, el biocombustible és una font d'energia renovable i neta.  
El procés desenrotllat permet l'ocupació com a matèries primeres d'oli vegetal nou o oli vegetal usat (entregat per gestors), pràctica que permet la valoració d'este residu. No s'especifica en el projecte la quantitat mitjana d'oli usat que s'espera introduir en el procés.  
  
S'han valorat dos processos productius a l'hora de dissenyar la planta: alimentació en continu i en discontinu (o lot). S'ha triat finalment tecnologia de producció en continu. Entre els avantatges que presenta la dita tecnologia es troba l'ús d'àcid cítric en l'etapa de centrifugació del biodièsel, en compte d'àcid sulfúric, aplicat en altres solucions.  
  
La planta de fabricació de biodièsel està situada en sòl industrial, en una parcel·la abans ocupada per una bugaderia industrial. S'aprofita la nau existent, amb solera de formigó, per a ubicar tots els tancs d'emmagatzematge de matèries primeres i producte acabat i el procés productiu. Els tancs són d'acer i tenen cubetes de seguretat impermeables i estanques. Al costat de la nau s'ha projectat el depòsit d'emmagatzematge de metanol soterrat. Els vials interiors i les zones d'aparcament estan asfaltats.  
En aplicació de la legislació d'activitats potencialment contaminants del sòl i considerant l'activitat preexistent, s'ha realitzat una anàlisi del sòl, i s'ha detectat un punt amb concentracions elevades de metalls pesants i COV, per la qual cosa es proposen mesures de monitoratge i d'intervenció en el dit punt.   
L'entorn de la parcel·la és de caràcter natural, i predominen les espècies forestals. No obstant això, la parcel·la està totalment antropitzada pel seu previ ús industrial. A uns 300 metres, està situat el nucli urbà de Senija.  
Durant el condicionament de les instal·lacions, els impactes estan associats principalment al trasbals de maquinària i materials. Els residus generats es controlaran i es gestionaran adequadament. El soroll d'obra podria afectar la fauna. La pols pot afectar negativament la vegetació circumdant, per la qual cosa es proposa regar el terreny i els elements que puguen generar-la en cas de sequedat.  
Els principals impactes generats pel funcionament de l'activitat seran l'emissió de contaminants a l'atmosfera pel funcionament de la caldera, el soroll de la maquinària i el trasbals de camions i la generació de residus i d'aigües residuals.  
Respecte a l'emissió de contaminants a l'atmosfera, s'associarà al funcionament de la caldera i a l'emmagatzematge de metanol. La caldera, de 300 t/h de capacitat calorífica, funcionarà amb biodièsel i s'estima que les seues emissions estaran per davall dels límits vigents. En tot cas, es preveu una alçada de ximenera de 11,5 m, superior en 2 m al sostre de la nau i el mesurament periòdic. El depòsit de metanol tindrà un sistema d'inertització amb nitrogen, a l'efecte de evitar els ventaments i eliminar emissions difuses associades a este. Així mateix, es recupera el metanol que no ha reaccionat en el procés per a reintroduir-lo en este i el trasbals d'este es realitza per mitjà de ventilació amb aire que s'extrau i es filtra per mitjà de filtres de carboni.  
Les aigües residuals generades en la planta (sanitàries, pluvials de coberta i pluvials de pati) s'aboquen a la xarxa de sanejament municipal, i s'ha sol·licitat la preceptiva autorització davant de l'Ajuntament. Es disposa d'un sistema de tractament per mitjà de separador (decantador i filtre d'arena) de 15 l/s de capacitat de les aigües pluvials arreplegades en el pati prèviament al seu abocament al clavegueram. Es disposa també de 2 claus de pas en l'evacuació de les cubetes de seguretat de les quals estan dotades els tancs. Les aigües de neteja i porgues del procés i dels tancs d'oli no han sigut considerades diferenciadament en el projecte.  
Quant als residus resultants del funcionament de la planta, s'entreguen tots estos a l'empresa autoritzada per a la seua gestió. Els llots resultants del tractament de les aigües pluvials arreplegues en el pati i l'abocament de cubetes de seguretat, són buidats directament pel gestor. La resta dels residus generats s'emmagatzemen en diversos punts de l'interior de la nau en garrafes (olis industrials usats), bidons (draps bruts, fluorescents, peces) o apilats (components informàtics, paper). El G-Fase, compost principalment de glicerina, és considerat un subproducte, i en funció del punt del procés en què s'extrau, es denomina G-Fase1, G-Fase2 i G-Fase3, este últim obtingut després de la centrifugació amb aigua del biodièsel. S'emmagatzema en tancs (G-Fase1 i G-Fase2) i en bidons (G-Fase3).  
El sistema de protecció contra incendis, en compliment de la normativa sectorial, preveu la instal·lació d'hidrants en la zona exterior, amb la qual cosa es facilita el control de possibles incendis en la planta o externs a esta que pogueren afectar-la.  
Els focus de soroll identificats són els bombaments de les CPU, els ventiladors i la caldera. Segons els càlculs realitzats, s'estima suficient l'atenuació proporcionada pels tancaments per a complir els límits establits tant en horari diürn com nocturn, ja que es treballa durant les 24 h del dia. Com a mesura preventiva, es proposa limitar l'horari de transport d'olis i biodièsel entre les 08.00 i les 20.00 h.  
  
En acabar la vida útil de les instal·lacions, es proposa la desconstrucció, el reciclatge dels materials i les labors de recuperació del sòl.  
  
El Programa de Vigilància Ambiental proposat perseguix verificar que les disposicions i les mesures de protecció previstes en l'estudi d'impacte ambiental es realitzen i es constaten si els impactes que es produïxen són coherents amb les previsions. Amb este objectiu es proposa durant la fase d'obres de condicionament, el seguiment del soroll generat, les zones afectades, la gestió correcta dels residus, el manteniment de la maquinària, l'absència d'abocaments i l'afecció sobre la fauna. S'hi inclouen les mesures a adoptar en cas que es donen situacions no adequades. No s'especifiquen mesures de seguiment durant la fase de funcionament.  
Afeccions legals  
El projecte està sotmés a la Llei 2/2006, de 5 de maig, de Prevenció de la Contaminació i Qualitat Ambiental, en estar inclosa en l'epígraf 3.8 del annex II (instal·lacions químiques per a la fabricació a escala industrial de biocombustibles), segons la redacció introduïda pel Decret 127/2006, de 15 de setembre. La indústria tramita l'autorització ambiental integrada davant del Servici Territorial de Medi Ambient, el qual atorga el corresponent instrument d'intervenció i és competent en la vigilància i el control del compliment de les condicions establides en este.  
Altres condicions ambientals introduïdes per la legislació sectorial són:  
- La instal·lació es considera inclosa com a activitat potencialment contaminant del sòl en l'annex I del Reial Decret 9/2005, de 14 de gener.   
- L'existència d'una caldera de 300 t/h de potència implica que l'activitat esta catalogada com a activitat potencialment contaminant de l'atmosfera, grup C, segons la Llei 34/2007, de 15 de novembre.  
  
- L'activitat està sotmesa a la legislació en matèria de residus, en particular, pel que fa a la gestió i la producció de residus.   
- Queda sotmesa, així mateix, a la legislació en matèria de contaminació acústica i, en particular, al Decret 266/2004, de 3 de desembre.  
  
Tot això, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable.  
Tramitació administrativa. L'expedient d'avaluació d'impacte ambiental es va iniciar amb data 25 d'octubre de 2007, en rebre del Servici Territorial de Medi Ambient d'Alacant el resultat de la informació pública de l'expedient. En l'ajuntament s'han rebut quatre al·legacions referents a la possible perillositat de la indústria, per tant, sense caràcter ambiental.   
Amb anterioritat, i als efectes de realitzar una consulta de suficiència i idoneïtat de documentació (expedient 98/3755-JXF), s'havia remés:  
- Projecte bàsic per a autorització ambiental integrada de planta de producció de biodièsel.   
- Estudi d'impacte ambiental.  
Com a resultat de la dita consulta, es va sol·licitar la documentació complementària que es va rebre junt amb l'escrit de 25 d'octubre de 2007.  
Consideracions jurídiques.  
El projecte examinat constituïx, segons el que preveu en l'annex I de l'apartat 3.e, Instal·lacions químiques integrades, del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, un dels supòsits fàctics en què és preceptiva la formulació d'una declaració d'impacte ambiental, prèviament a la resolució administrativa que s'adopte per a l'aprovació definitiva d'aquell.   
L'expedient ha observat els tràmits previstos en el Decret 162 1990/, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2 89/, de 3 de març, de la Generalitat Valenciana, i en les altres disposicions que se li apliquen.   
L'article quint de la Llei 2 1989/, de 3 de març, atribuïx a l'òrgan ambiental la competència per a la formulació de les declaracions d'impacte ambiental dels projectes a què s'aplique la dita llei.   
L'article16 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, modificat pel Decret 217 2007/, de 26 d'octubre, atribuïx a la Direcció General de Gestió del Medi Natural la competència sobre l'avaluació d'impacte ambiental.  
  
Per tot això, fent ús de les facultats que tinc legalment atribuïdes, formule la declaració d'impacte ambiental següent:  
  
Primer  
Estimar acceptable, només als efectes ambientals, el projecte planta de biodièsel, promogut per Ebcon Park Gandia, SL, ubicada en la partida del Romput, carretera CV-745 km 3, del terme municipal de Senija (Alacant), en els termes que establix el projecte, el estudi d'impacte ambiental i la resta de documentació que consta en l'expedient.  
  
Com a condicions addicionals a complir s'establixen les següents:  
  
1. Ha de comprovar-se per mitjà d'auditoria acústica, a la posada en funcionament i periòdicament, que no es transmeten a la zona de vivendes pròximes nivells superiors als establits durant el dia i la nit.  
  
2. Ha de vigilar-se l'absència total d'abocaments al sòl, per l'alta vulnerabilitat d'aqüífers de la zona.  
3. L'aigua resultant de la neteja i porgues del procés i dels tancs d'oli haurà de tractar-se prèviament a l'abocament al clavegueram o arreplegar-se i gestionar-se per l'empresa autoritzada. En tot cas, ha de procedir-se al control periòdic de l'abocament al clavegueram, per mitjà de mesuraments en l'arqueta de connexió.  
4. Les accions incloses en el Programa de Vigilància Ambiental, així com els mesuraments periòdics de les emissions a l'atmosfera de la caldera, dels abocaments al clavegueram, l'auditoria acústica, l'absència d'abocaments al sòl i el control de la gestió dels residus, hauran de documentar-se als efectes d'acreditar l'adopció i l'execució de les mesures preventives i correctores propostes i la comprovació de la seua eficàcia.  
5. D'acord amb l'article 4 del Reial Decret Legislatiu 1302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
6. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a l'òrgan ambiental competent que establirà, si és procedent, l'aplicació de noves mesures correctores.  
  
  
Segon  
Notificar als interessats que contra la present resolució, ja que és un acte de tràmit que no posa fi al procediment ni produïx indefensió, no es pot interposar cap recurs; sense perjuí d'utilitzar els mitjans que en defensa del seu dret consideren pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que establix l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
València, 17 de gener de 2008.- La directora general de Gestió de Medi Natural: Mª Ángeles Centeno Centeno.  
  
  
Declaració d'impacte ambiental  
Expedient: 207/3059-ODU.  
Títol: autorització ambiental integrada d'una fàbrica de productes bàsics de química orgànica.  
Promotor: Ube Chemical Europe, SA (UCHE).  
Autoritat substantiva: Servici de Control Integrat de la Contaminació.  
Localització: polígon industrial el Serrallo s/n, del municipi de Castelló de la Plana (Castelló).  
1. Objecte del projecte: l'objecte del projecte és la tramitació de l'autorització ambiental integrada (AAI) per a una indústria de fabricació de productes de química inorgànica i orgànica de base, d'acord amb la Llei 2 2006/, de 5 de maig, de Prevenció de la Contaminació i Qualitat Ambiental.  
Així mateix, el projecte constituïx un dels supòsits previstos en l'annex II del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental, i s'ha de sotmetre al procediment d'avaluació d'impacte ambiental quan, així, ho considere necessari l'òrgan ambiental.  
  
2. Descripció de les característiques més rellevants del projecte.  
El projecte pretén regular la situació actual de les instal·lacions de la indústria UCHE (Ube Chemical Europe, SA), dins del nou marc legislatiu de l'AAI per al conjunt de la planta química, i preveu l'augment de la capacitat de producció de caprolactama de 60.000 a 95.000 t/any, i considerant les modificacions i ampliacions de connexions en els últims anys.  
Les instal·lacions s'ubiquen en el polígon industrial el Serrallo del municipi de Castelló, situat al sud del port comercial de Castelló. Este polígon alberga diverses indústries amb important efecte socioeconòmic en la zona: una refineria petroquímica, una central tèrmica i una central de cicle combinat, i diverses plantes d'emmagatzematge de propà, butà i de productes químics per a distribució.   
L'activitat principal d'UCHE (Ube Chemical Europe, SA) en la seua planta de Castelló és la fabricació de productes químics bàsics, per mitjà de quatre processos principals de producció:  
- Fabricació de ciclohexanona.  
- Fabricació d'1-6 hexanodiol, 1-5 pentanodiol i policarbonatodiol.  
- Fabricació de sulfat d'hidroxilamina i òleum.  
- Fabricació de caprolactama i sulfat amònic.  
A més de les instal·lacions necessàries per al funcionament dels processos industrials descrits, hi ha unes altres instal·lacions auxiliars necessàries per al funcionament de l'activitat i per a l'emmagatzematge de matèries primeres, que són els següents:  
- Sistema de vapor i condensat.  
- Unitat d'aire de planta i instruments.  
- Unitat de refrigeració per «salmorra».  
- Unitat d'aigua municipal i fresca.  
- Unitat de torre de refrigeració.  
- Sistema d'aigua contra incendis.  
- Unitat de cogeneració.  
- Unitat d'aigua de refrigeració zona sud.  
- Unitat de refrigeració d'amoníac.  
- Unitat de tractament d'aigua.  
- Unitat d'aigua desmineralitzada.  
- Unitat de combustió de líquids residuals.  
- Unitat del sistema de desaigües.  
- Planta de tractament d'aigües residuals.  
3. Alternatives  
L'estudi d'impacte ambiental (EsIA) no considera alternatives a l'actuació projectada pel que fa a la seua situació, en tractar-se d'activitat existent i executant-se l'ampliació en l'emplaçament actual. Les possibles alternatives davant de la solució adoptada estan condicionades per les característiques pròpies del projecte i les consideracions i les solucions adoptades en l'EsIA.  
4. Afeccions legals  
L'activitat projectada constituïx un dels supòsits arreplegats en l'annex I de la Llei 2/2006, de 5 de maig, de prevenció de la contaminació i la qualitat ambiental, i és preceptiva l'obtenció de la corresponent autorització ambiental integrada.   
L'activitat disposa de llicència d'activitat per a l'ampliació de fabricació de caprolactama, sulfat d'amoníac, ciclohexanona i ciclohexanol, concedida per l'Ajuntament de Castelló de la Plana, amb data 23 d'abril de 1999.   
L'activitat existent té set resolucions d'impacte ambiental favorables, algunes d'estes, a nom de PROQUIMED abans del canvi de denominació de l'empresa a UCHE (UBE Chemical Europe, SA):  
  
- Resolució de la Direcció General per al Desenrotllament Sostenible, de declaració d'impacte ambiental, de 5 de setembre de 1997 d'una planta de cogeneració de gas natural per a la indústria PROQUIMED.   
  
- Resolució de la Direcció General per al Desenrotllament Sostenible, de declaració d'impacte ambiental, d'1 de març de 1999, de l'ampliació de fabricació de caprolactama, sulfat amònic, ciclohexanona i ciclohexanol, projecte de perfeccionament industrial relatiu al depòsit d'hidròlisi D-415-5D i nova esfera d'emmagatzematge d'amoníac TK-1034-2D per a la indústria PROQUIMED.   
- Resolució de la Direcció General per al Desenrotllament Sostenible, de declaració d'impacte ambiental, de 5 de setembre de 1997, de planta de cogeneració de gas natural per a la indústria PROQUIMED.  
- Resolució de la Direcció General per al Desenrotllament Sostenible, de declaració d'impacte ambiental, de 20 de juliol de 1999, del projecte per a la unitat de producció de sulfat amònic granular U-433 per a la indústria PROQUIMED.   
- Resolució de la Direcció General de Planificació i Gestió del Medi, de declaració d'impacte ambiental, de 16 de maig de 2001, del projecte de reforma de la instal·lació de combustió de licors residuals per a la indústria PROQUIMED.  
- Resolució de la Direcció General de Planificació i Gestió del Medi, de declaració d'impacte ambiental, de 13 de març de 2002, del projecte de gestor de residus perillosos per a la indústria PROQUIMED.   
- Resolució de la Direcció General del Medi Natural, d'estimació d'impacte ambiental, de 05 de novembre de 2003, del projecte de tractament d'aigües residuals per a la indústria PROQUIMED.   
- Resolució de la Direcció General de Gestió del Medi Natural, de declaració d'impacte ambiental, de 15 de juny de 2005, de l'autorització ambiental integrada d'una planta de policarbonatodiol per a la indústria UBE Chemical Europe, SA.  
Tot això sense perjuí de les autoritzacions que procedisca obtindre d'altres organismes de conformitat amb la normativa sectorial que siga aplicable.  
5. Consideracions ambientals  
Respecte a les principals afeccions ambientals del projecte sobre el medi ambient, l'EsIA considera diversos impactes ambientals com a conseqüència de l'actuació projectada, i es proposen diferents accions correctores en cada cas, així com un programa de vigilància ambiental. Així, les modificacions i ampliacions de l'activitat proposades estan associades a un augment dels volums d'emissions de contaminants al medi ambient.   
L'activitat fabril genera diversos efluents líquids que s'han incrementat per les ampliacions de connexions i que són depurats en la planta de tractament d'aigües residuals (PTAR) nstal·lada en el complex industrial d'UCHE. Esta PTAR rep, així mateix, les aigües industrials procedents d'UBE Engineering Plastics, SA, (empresa del grup UBE) de la seua planta de producció de niló. Així, després de sotmetre tots els efluents de les dos indústries al tractament de depuració s'aboquen al mar a través d'un emissari submarí. Es disposa d'informe favorable del Servici de Qualitat de les Aigües de la Direcció General de l'Aigua, de 7 de febrer de 2008, sobre l'ampliació del cabal d'abocament de les aigües depurades al mar fins als 325 m³/h (anteriorment limitat a 150 m³/h) dins del tràmit sol·licitat per UCHE per a l'obtenció de l'autorització ambiental integrada (AAI). El dit informe, incorpora les condicions i els límits a complir per a l'autorització de l'abocament, les consideracions a tindre en compte sobre la dispersió i la dilució de l'abocament, els punts de mostreig, el programa de vigilància, etc.   
Quant als nivells acústics, l'EsIA considera la determinació dels nivells sonors exigits per la Llei 7/2002, de 3 de desembre, de Protecció contra la Contaminació Acústica, i es presenten mesuraments dels nivells sonors per mitjà de mostreig de huit punts de l'entorn de la instal·lació industrial. A este respecte, l'informe de 29 d'octubre de 2007, del Servici de Protecció de l'Ambient Atmosfèric de la Direcció General per al Canvi Climàtic assenyala que, dels huit punts de referència de mostreig, tres d'ells superen els nivells sonors legals en horari diürn i set en horari nocturn. L'informe indica que haurà de justificar-se tècnicament que els nivells legals superats en els punts mesurats són deguts a fonts alienes a la instal·lació industrial o, en cas contrari, s'hauran d'adoptar les mesures correctores necessàries.  
  
 L'EsIA caracteritza i analitza les emissions atmosfèriques dels diferents focus existents en el complex, i s'hi inclou un estudi de l'estat de l'aire a través dels mesuraments registrats per la xarxa de control i vigilància de la contaminació de la zona. Es descriuen un total de 16 focus d'emissió a l'atmosfera derivats de l'activitat industrial. Durant el funcionament de les instal·lacions i, després de les ampliacions dutes a terme, els nivells de contaminants mesurats en la xarxa de control i vigilància de la contaminació s'han incrementat lleugerament. L'EsIA exposa que estos increments registrats es mantenen per davall dels límits legals permesos, encara que es considerara la causa de l'increment es deu, exclusivament, a les emissions produïdes pel funcionament de l'activitat d'UCHE.  
Quant a residus, les modificacions i ampliacions plantejades suposen un augment en les quantitats generades de cada un dels diferents tipus de residus. Es generen tant residus perillosos com residus no perillosos que, en tot cas, són entregats a gestors autoritzats. A més, la planta disposa d'un incinerador per a l'eliminació dels diferents licors residuals generats en els processos de fabricació.   
  
La quantitat d'aigua de subministrament necessària per al funcionament de l'activitat és subministrada per FACSA (Foment Agrícola Castellonenc, SA), amb la qual s'alimenta un tanc regulador de 6.000 m³ per al subministrament de la planta industrial, i es registren un consum anual de 2.708.734 m³ per a l'any 2005. Dins de les instal·lacions d'UCHE a Castelló, l'aigua es distribuïx a les diferents xarxes existents d'aigua sanitària, d'aigua calenta, d'aigua desmineralitzada, d'aigües de consum per als processos de fabricació i d'aigua per a refrigeració. La xarxa d'aigua contra incendis agafa part de l'aigua necessària directament del mar.   
6. Tramitació administrativa  
Amb data 16 d'octubre de 2007, l'Àrea de Qualitat Ambiental de la Conselleria de Territori i Habitatge remet un nota interna per la qual se sol·licita la declaració d'impacte ambiental per al projecte que ens ocupa, amb la documentació següent:  
- Projecte bàsic d'autorització ambiental integrada (dos volums).  
  
- Estudi d'impacte ambiental (EsIA)  
- Certificat d'informació pública i còpia de publicació en el DOCV (28.08.2007).  
- Informe de l'Ajuntament de Castelló respecte d'això de l'activitat de millora de l'eficiència de la unitat d'hexanodiol (HDL) U-444 d'UBE Chemical Europe, SA.  
En expedient d'avaluació d'impacte ambiental consten els informes sectorials següents:  
- Informe de 7 de febrer de 2008, del Servici de Qualitat d'Aigües de la Direcció General de l'Aigua, sobre l'augment del volum d'abocament al mar de l'empresa UCHE Chemical Europa, SA, fins als 325 m³/h.  
- Informe del Servici de Protecció de l'Ambient Atmosfèric de la Direcció General per al Canvi Climàtic, de 29 d'octubre de 2007.  
  
7. Consideracions jurídiques  
El projecte examinat constituïx, segons el que establix l'apartat del grup 9.k) del annex II, del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental, un dels supòsits fàctics en què s'ha considerat necessària la preceptiva formulació d'una declaració d'impacte ambiental, prèviament a la resolució administrativa que s'adopte per a l'aprovació definitiva d'aquell, segons es desprén de l'article 12 del Reial Decret Legislatiu 1/2008, d'11 de gener.  
 L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental modificat pel Decret 32/2006, de 10 de març, del Consell de la Generalitat; en la Llei 2/89, de 3 de març, de la Generalitat Valenciana, i en les altres disposicions que se li apliquen.   
L'article 5 de la Llei 2/1989, de 3 de març, d'Impacte Ambiental atribuïx a l'òrgan mediambiental la competència en formulació la declaració d'impacte ambiental dels projectes sotmesos a esta.   
  
L'article16, apartat 2, lletra m) del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge atribuïx a la Direcció General de Gestió del Medi Natural, la competència sobre l'avaluació d'impacte ambiental, de projectes públics i privats, així com dels plans i programes que no requerisquen d'avaluació ambiental estratègica, d'acord amb la normativa aplicable, que es desenrotllen al territori de la Comunitat Valenciana.  
Per tot això, fent ús de les facultats que tinc legalment atribuïdes, formule la declaració d'impacte ambiental següent:  
  
Primer  
Estimar acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte de sol·licitud d'autorització ambiental integrada d'una fàbrica de productes bàsics de química orgànica, promogut per UBE Chemical Europe, SA, en el polígon industrial el Serrallo s/n, del municipi de Castelló de la Plana (Castelló), sempre que es desenrotlle d'acord amb el que establix l'estudi d'impacte ambiental, el projecte i la resta de la documentació presentada.  
  
Segon  
Se supedita l'execució del projecte esmentat al compliment de les condicions següents:  
1. Es prendran les mesures correctores necessàries per a evitar que l'activitat transmeta uns nivells sonors de recepció superiors als màxims permesos per la Llei 7/2002, de 3 de desembre, de la Comunitat Valenciana de Protecció contra la Contaminació Acústica. Es realitzarà, per a la seua comprovació, una auditoria acústica a la posada en marxa de l'ampliació projectada.  
2. L'elevada demanda de recursos hídrics que exigix l'activitat per al seu funcionament i els elevats cabals d'abocament al mar, recomanen prendre mesures de minimització i millora d'eficiència en el consum d'aigua de l'activitat industrial i la possibilitat d'ocupació dels efluents una vegada depurats amb destinació a altres usos diferents de l'abocament al mar.   
3. Es durà un registre documental del Programa de Vigilància Ambiental proposat en l'estudi d'impacte ambiental, que permeta comprovar el seguiment i el compliment de les mesures correctores i protectores arreplegades en este.  
4. Qualsevol modificació o ampliació del projecte presentat, així com, si es detectara algun impacte ambiental no previst en l'estudi d'impacte ambiental, haurà de ser comunicat a la Direcció General de Gestió del Medi Natural que establirà, si és procedent, l'aplicació de noves condicions.  
  
Tercer  
Notificar a les parts interessades que contra esta resolució, ja que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Quart  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que establix l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte ambiental.  
  
València, 4 d'abril de 2008.- La directora general de Gestió del Medi Natural: Mª Ángeles Centeno Centeno.  
  
  
Declaració d'impacte ambiental  
Expedient: 219/0007-DKC.  
Títol del projecte: fàbrica de taulellets.  
Promotor: KERABEN 2, SA.  
Localització: ctra. N-340 PK 44,5 12892 Nules (Castelló).  
Autoritat substantiva: Direcció General per al Canvi Climàtic.  
  
1. Descripció del projecte  
a) Descripció de les característiques més rellevants de l'actuació.   
  
L'empresa KERABEN 2, SA, es localitza en la ctra. N-340 PK 44,5 de Nules (Castelló), i exercici de les activitats principals de fabricació de paviment i revestiment ceràmic, fabricació d'argila atomitzada per a ús propi i venda. Atés que el procés ho permet, a més estan donats d'alta com a gestors de residus no perillosos 075/V/RNP/CV i es recuperen distints llots de caràcter argilós, així com unes altres mescles no perilloses, i s'introduïxen novament com a matèria primera en el procés productiu.  
Bàsicament el procés productiu s'inicia amb la recepció d'argiles, les quals són emmagatzemades, després de l'assecat i trituració prèvia, en un magatzem. Posteriorment, després de realitzar una dosificació d'aigua, l'argila es mol donant com a producte l'anomenada barbotina. Esta s'emmagatzema en basses amb agitadors des d'on posteriorment són enviades a l'equip d'atomització, i es genera l'argila atomitzada, la qual és la matèria primera per a produir paviments i revestiments ceràmics.   
L'argila atomitzada, després d'un procés d'emmagatzematge i premsat, omplin els motles i tornen a ser premsades per a traslladar-se a un assecador on s'elimina la humitat, i s'obtenen peces crues. Depenent del producte desitjat (paviment ceràmic monococció (gres) i revestiments ceràmics monococció o bicocció porosa) passen a través de línies d'esmaltat i forns de cocció, i s'obté el producte final.  
  
Les matèries primeres utilitzades anualment per l'activitat són les següents: 258.700 t d'argiles de diferents tipus, 25.868 t de residus que KERABEN 2, SA, reintroduïx com a matèria primera, donada l'autorització d'avalorizador que posseïx l'empresa (LER 080203,080202 i 101201) i 6.880 Tn d'esmalts i additius.  
Quant a recursos energètics i hídrics, es consumixen anualment: 21.700 Mwh d'electricitat (maquinària i il·luminació), 109 m³ de gasoil, 120.800 Mwh de gas natural (atomitzat, assecat i cocció), energia tèrmica procedent de Keraben -3 (gasos de combustió) per a evaporar aigua de barbotina: 72.000 Mwh, aigua potable 2.892 m³, aigua no potable 82.394 m³.  
A més, per a embalar els productes finals, KERABEN 2, SA, consumix anualment: 587 t de cartó, 2.138 t de fusta (palets) i 178 t de plàstics (fundes, fleixos, etc.).  
KERABEN 2, SA, en el seu procés produïx anualment: 83.000 t de revestiment porós, 4.300 t de paviment, 165.600 t d'argila atomitzada per a venda. Esta producció no aconseguix la màxima capacitat, i està en este moment en el percentatge següent: argila atomitzada 49,5%, revestiment de pasta 55,8% i paviment gres 30%.  
KERABEN 2, SA, esta situada en zona qualificada com a sòl urbà, zona àrea industrial, on es permet l'ús a què està destinada.  
  
KERABEN 2, SA, disposa de llicència d'activitat concedida segons l'expedient de referència O/A-35/05 amb data 14 d'octubre de 2006 corresponent a l'expedient de registre industrial núm. INAMPL/2003/81 i ha realitzat dos actualitzacions presentades segons registres industrials, INAMPL/2004/49 i INAMPL/2004/61, les quals segons indica l'empresa no es van considerar importants respecte a la llicència d'activitat, per no modificar les seues condicions.  
b) Estudi d'alternatives i justificació de la solució adoptada.  
Tant la competitivitat i el dinamisme del mercat com l'objectiu de la direcció d'empresa fan que les instal·lacions i els processos incorporen les últimes tecnologies disponibles. Per tant, els mitjans de producció, els equips i les mesures correctores de la contaminació estan adaptades a les últimes tècniques disponibles en el sector.  
2. Tramitació administrativa  
a) Informació pública. Remissió de l'expedient.  
Amb data 17 d'octubre de 2007, es rep l'escrit per part de l'Àrea de Qualitat Ambiental de la Direcció General per al Canvi Climàtic pel qual es comunica l'acabament del termini d'informació pública sense haver rebut al·legacions a este (DOGV 5556, de 16 de juliol de 2007), pel qual, a instàncies de KERABEN 2, SA, se sol·licita l'avaluació ambiental del projecte.  
No s'han rebut observacions que determinen noves condicions que hagen d'establir-se per a l'adequada protecció del medi ambient i els recursos naturals.  
Amb anterioritat, l'Àrea d'Avaluació Ambiental de la Direcció General de Gestió del Medi Natural va rebre consulta de suficiència documental per part de l'Àrea de Qualitat Ambiental de la Direcció General per al Canvi Climàtic (expedient 18/3871-SNR), i s'aporta la documentació següent:  
- Projecte bàsic d'autorització ambiental integrada i annexos.  
- Estudi d'impacte ambiental  
3. Consideracions ambientals  
a) Elements ambientals que poden estar afectats de forma important pel projecte d'activitat.  
Fase de funcionament  
- Ocupació del sòl. La indústria ocupa una superfície de 50.835 m².  
- Manipulació de materials pulverulents, a causa de l'emmagatzematge a l'aire lliure, transport i distribució interior d'argiles i semblants.  
- Processos de combustió, en processos d'assecat i cocció (emissions atmosfèriques).  
- Utilització d'aigua en procés productiu, com a matèria primera en preparació de pastes i esmalts, com a agent de llavat de les instal·lacions de pastes i esmalts, i neteja de línies i equips d'esmaltat  
  
- Utilització d'aigua en altres usos, com a depuració de pols o gasos així com refrigeració de compressors.  
-Utilització d'aigua per a ús sanitari, consum, neteja i higiene.   
L'empresa declara consumir anualment les quantitats següents: consum humà: 94 m³; mòlta: 2.808 m³; ús industrial: 82.394 m³.   
L'aigua declarada procedix de cinc (5) pous. L'aigua de consum humà (potable) procedix d'un pou de titularitat municipal del qual l'empresa no indica la seua ubicació, mentre que la resta de l'aigua (no potable) procedix de quatre pous situats en l'interior de les instal·lacions de KERABEN 1 i 2 (3 pous en KERABEN 2 i un en KERABEN 1).   
  
- Escolament de pluvials, que poden arrossegar partícules, restes de materials o altres objectes.  
Les instal·lacions disposen d'un sistema laminar per superfície d'arreplegada d'aigües pluvials, que aboquen directament per dos ramals en el lateral este.  
- Generació de residus assimilables a urbans, procedents d'oficines, vestidors i menjador.  
- Generació de residus inerts, residus no perillosos i residus perillosos.  
Els residus que l'empresa genera són gestionats a través de gestors autoritzats.  
- Generació de soroll  
- Consum d'energia  
Fase de cessament d'activitat i desmantellament  
En cas de produir-se cessament de l'activitat actual, l'ús del solar ocupat es reconvertiria en qualsevol altra activitat permesa per la normativa urbanística aplicable. Per a això es procedirà al buidatge i descontaminació de les instal·lacions, i es vendrà a altres empreses del sector ceràmic la maquinària desmuntada o, en cas negatiu, valorar-les com a ferralla.  
No es preveu el desmantellament de les naus industrials situades en el solar.  
b) Afeccions legals.  
El projecte està sotmés a la Llei 2/2006, de 5 de maig, de prevenció de la contaminació i qualitat ambiental segons el subapartat 3.5 de l'annex I.  
Altres afeccions considerades són:  
- Decret 833/75, de 6 de febrer, pel qual este tipus d'indústria s'ha d'incloure en el grup B de les potencialment contaminants de l'atmosfera.  
- Llei 7/2002, de 3 de desembre, de la Generalitat Valenciana, de Protecció contra la Contaminació Acústica.  
- Llei 10/1998, de Residus.  
- Reial Decret 833/1988, relatiu a la Gestió de Residus Tòxics i Perillosos.  
- Reial Decret 9/2005, pel qual s'establix la relació d'activitats contaminants del sòl i els criteris i estàndards per a la declaració de sòls contaminats.  
c) Identificació i valoració dels impactes. Propostes de mesures correctores.  
Emissions atmosfèriques. De dos tipus: difuses per operacions de transport, emmagatzematge i manipulació de càrregues i matèries primeres; canalitzades per sistemes d'aspiració i filtrat interior i per processos de combustió.  
Per a corregir este impacte, KERABEN 2, SA, establix les mesures següents:  
En la recepció de matèries primeres, evitarà l'emmagatzematge de matèries pulverulentes en l'exterior, i s'utilitzaran espais tancats o semitancats; si no fóra possible, limitarà l'alçada dels amuntegaments de material, humectant estos en dies ventosos. KERABEN 2, SA, estudiarà la instal·lació de tanques perimetrals que mantinguen els amuntegaments a l'abric del vent.  
Es pavimentaran els accessos per on circulen els camions, i es mantindran nets de vessaments per mitjà d'agranats periòdics.  
Els molins trituradors estan convenientment carenats o instal·lats en l'interior d'edifici, amb el seu corresponent sistema d'aspiració i filtrat de pols.  
Els camions han de cobrir la càrrega amb lones, així com s'ha d'evitar pèrdues de càrrega per fuga o perquè sobreïx i es procedix a la neteja de baixos del camió abans de l'eixida a la via pública si estos han circulat per vies no pavimentades.  
En el procés on es manegen materials pulverulents es troben instal·lats sistemes d'aspiració i filtrat de pols que permeten mantindre l'atmosfera interior neta, i retindre la pols.  
En els processos de combustió s'han instal·lat sistemes de filtrat que retenen les partícules sòlides en aquells focus on és necessari. Tots els equips disposen de ximeneres per a millorar la dispersió a l'atmosfera. Periòdicament es realitzen mesuraments de les emissions. En el cas que els valors registrats superen el límit permés s'hauran d'instal·lar els pertinents sistemes de depuració.  
Efluents líquids. El consum d'aigua de les instal·lacions s'efectua en el procés productiu en la preparació de pastes i esmalts, en la humectació de peces, com a agent de llavat de les instal·lacions, en la neteja de línies i equips, en la depuració de pols/gasos per via humida, en la refrigeració d'equips i per a ús sanitari.  
KERABEN 2, SA, declara reutilitzar tots els efluents que genera l'activitat inclosos els sanitaris, per mitjà d'un sistema de filtres, basses de recuperació i depuradora, amb la qual cosa no genera cap abocament gràcies a esta reutilització.   
L'abocament per l'escolament de les aigües pluvials sí que s'aboca directament al terreny perimetral, i es podran arrossegar partícules i restes de material.  
Per a corregir estos impactes, KERABEN 2, SA, establix les mesures següents:  
- Revisar les etapes del procés productiu on s'utilitze l'aigua per a reduir el consum al màxim; i es programa la preparació d'esmalts, es minimitza el nombre d'operacions de neteja de molins, cuits, etc.; s'optimitzen la neteja de les línies d'esmaltat, per mitjà de la utilització de vàlvules de tancament automàtic i d'equips de neteja a pressió; es programen els canvis de model per a evitar neteges innecessàries de línies d'esmaltat.  
- Implantar qualsevol possibilitat de reutilització interna d'aigües, amb depuració o sense prèvia.  
- Instal·lar comptadors per a controlar els consums d'aigua en punts estratègics de la xarxa de distribució interior i evitar fugues.  
- Instal·lar mitjans de depuració adequats per a aconseguir una qualitat d'aigua depurada que permeta la seua reutilització en certes operacions del procés productiu.  
- Entregar els llots sobrants de la depuració d'aigües sanitàries als gestors autoritzats (EDAR).  
- Mantindre els vials nets perquè les aigües pluvials no arrosseguen brutícia en el seu discórrer pels terrenys de la parcel·la, instal·lar reixes de desbast per a retindre sòlids abans del seu abocament a l'exterior de la parcel·la.  
- Assegurar l'estanquitat de les basses i els col·lectors d'arreplegada d'aigües residuals per a evitar fugues al subsòl.  
En la generació de residus s'apliquen les mesures correctores següents:  
- Revisar les etapes del procés productiu a fi de minimitzar la generació de residus, tant en quantitat com en nombre; recuperar el material captat en el sistema de depuració de gasos d'atomitzat, per a reutilitzar-ho com a matèria primera; arreplegar i emmagatzemar adequadament les restes de peces defectuoses per a la seua reutilització; recuperar el material captat pels equips d'aspiració i filtrat per a la seua reutilització; emmagatzemar i gestionar adequadament els olis usats; controlar les partides d'esmalt defectuós i intentar recuperar-los, controlar i gestionar correctament els cuits usats que han contingut esmalts; finalment, gestionar adequadament les restes de cartó, plàstic i palets generats.  
  
- Modificar la tipologia dels residus generats, intentar reduir la seua perillositat.  
- Separar els residus per categories i possibilitat de reciclatge.  
- Entregar els residus degudament envasaments i classificats a gestors autoritzats.  
Emissions acústiques. KERABEN 2 no considera necessari l'adopció de mesures correctores, encara que en l'última auditoria acústica realitzada el 8 d'agost de 2005 s'indica l'existència de dos punts on no es complixen els límits establits. KERABEN 2 adduïx que els límits pertanyents a eixos dos punts corresponen a terrenys del grup KERABEN. No obstant això, s'indica en l'estudi d'impacte ambiental que la direcció de l'empresa està estudiant el seu aïllament.  
En el cessament d'activitat i desmantellament es produirà una reducció important d'emissions, abocaments, generació de residus, soroll i consum de recursos, atés el cessament de l'activitat industrial.  
Durant el desmantellament es tindran en compte les mesures següents:  
- Durant la fase de buidatge dels magatzems, s'humectaran les matèries per a evitar generació de pols; es netejaran els accessos de camions, i s'haurà de cobrir amb lones els camions procurant evitar pèrdues de càrrega per fugues o perquè sobreïx.  
- Quant al consum d'aigua durant el desmantellament, s'optimitzaran les operacions de neteja utilitzant vàlvules de tancament automàtic i equips de neteja a pressió; es mantindran els mitjans de depuració per a aconseguir la seua reutilització en tasques de neteja; s'entregaran els llots sobrants de la depuració a gestors autoritzats; s'assegurarà l'estanquitat de les basses i col·lectors d'arreplegada d'aigües residuals per a evitar fugues al subsòl.  
- Respecte a la gestió de residus, es revisaran les tasques de buidatge i descontaminació per a minimitzar la generació de residus; es recuperaran les matèries primeres per a la seua utilització en altres empreses del sector.  
d) Consideracions sobre l'aplicació de les mesures correctores proposades.  
A fi de controlar i assegurar les mesures correctores proposades, KERABEN 2, SA, presenta el següent Programa de Vigilància Ambiental:  
- S'assignarà una persona per a la vigilància del compliment i eficàcia de les mesures correctores proposades.  
- Segons l'Orde 18 d'octubre de 1976, sobre la prevenció i correcció de la contaminació industrial en l'atmosfera, la instal·lació ha de ser inspeccionada per entitats col·laboradores del Ministeri d'Indústria, per a la protecció del medi ambient industrial, almenys cada tres anys. Es disposarà d'un llibre-registre adaptat al model de l'annex IV de l'esmentada orde, foliat i segellat pel Servici Territorial de la Conselleria de Medi Ambient, Aigua, Urbanisme i Habitatge, en el qual es faran constar els mesuraments i les anàlisi de contaminants.  
- L'empresa s'ha d'inscriure en el Registre de Productors de Residus Perillosos de la Comunitat Valenciana i ha de presentar una declaració anual de residus perillosos.  
- S'ha de redactar i presentar davant de l'administració un pla de prevenció i reducció de residus perillosos.  
- Es notificaran anualment, a la Direcció General per al Canvi Climàtic, les dades sobre emissions per a actualitzar el registre d'emissions i fonts contaminants.  
A més, i per iniciativa pròpia de KERABEN 2, SA, s'inclouen en el Programa de Vigilància Ambiental les accions següents:  
- Formar i sensibilitzar en matèria mediambiental els treballadors de l'empresa.  
-Vigilància periòdica dels equips instal·lats, com a filtres, depuradores, etc.  
- Es revisaran periòdicament les condicions d'emmagatzematge dels residus.  
- Control de la correcta arreplegada de residus per gestors autoritzats.  
- Comprovarà que les empreses contractades per al transport i la gestió de residus estan degudament acreditades per a estes tasques i tipus de residu.  
- Establiment de protocols d'actuació per al cas d'una emergència per a evitar danys ambientals.  
- Es consideraran, en tot moment, i s'analitzarà la viabilitat de les millors tècniques disponibles per a la reducció d'emissions i generació de sorolls.  
4. Consideracions jurídiques  
- L'activitat ha de sotmetre's al procediment d'avaluació d'impacte ambiental d'acord amb l'apartat I) del grup 4 de l'annex I del Reial Decret Legislatiu 1302/1986, de 28 de juny, d'Avaluació d'Impacte Ambiental (fabricació de productes ceràmics per mitjà d'enfornat).  
  
- L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; modificat pel Decret 32/2006, de 10 de març, del Consell de la Generalitat, i en les altres disposicions que se li apliquen.  
- L'article quint de la Llei 2/1989, de 3 de març, atribuïx a l'òrgan ambiental la competència per a la formulació de les declaracions d'impacte ambiental dels projectes a què s'aplique la dita llei.  
- L'article setze del Decret 131/2007, de 27 de juliol, del Consell pel qual aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, modificat pel Decret 217/2007, de 26 d'octubre, atribuïx a la Direcció General de Gestió del Medi Natural la competència sobre l'avaluació d'impacte ambiental.  
  
A la vista del que s'ha exposat anteriorment, i sobre la base de les competències que tinc legalment atribuïdes, es formula la declaració d'impacte ambiental següent:  
  
Primer   
Estimar favorable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte d'indústria de fabricació de taulellets promogut per KERABEN 2, sempre que l'activitat s'exercisca de conformitat amb el compliment de les mesures proposades en la documentació tramitada i les condicions establides en l'apartat següent, així com les modificacions introduïdes per estos.  
  
Segon  
Com a condicions addicionals que cal complir en l'execució del mencionat projecte s'establixen les següents:  
1. El Programa de Vigilància Ambiental s'implementarà d'acord amb les condicions establides en la present declaració d'impacte ambiental.  
2. Les accions incloses en el Programa de Vigilància Ambiental hauran de documentar-se, als efectes d'acreditar l'adopció i l'execució de les mesures correctores en este proposades i comprovar la seua aplicació i eficàcia.  
3. Les mesures correctores exposades en l'apartat d'emissions atmosfèriques difuses per emmagatzematge no es consideren suficients. S'haurà de compartimentar l'arreplegada, almenys, amb tres murs de contenció amb divisions transversals, assegurar així la minimització de les dites emissions, i limitar l'alçada dels amuntegaments per davall dels compartiments o cel·les i orientar-los adequadament a la direcció del vent. Es mantindrà humitejat, almenys superficialment, el material amuntegat.  
4. A fi de garantir la disponibilitat de recursos hídrics per a l'activitat, s'haurà de regularitzar l'explotació d'aqüífers davant dels organismes de conca corresponents, d'acord amb el que establix la Llei d'Aigües.  
5. S'haurà de disposar de la corresponent autorització d'abocament d'aigües pluvials.  
6. S'haurà de disposar d'autorització d'abocament d'aigües pluvials a la xarxa separativa del polígon, quan esta existisca.  
7. S'hauran d'esmenar els punts en què l'auditoria acústica evidència la superació dels límits establits per la llei, atés que, en cap moment, es pot assegurar que en un futur, els terrenys afectats (actualment de KERABEN) puguen passar a un altre propietari, amb el consegüent perjuí.  
8. Les zones d'emmagatzematge estratègic de residus de la instal·lació hauran d'estar convenientment senyalitzades i, en cas d'emmagatzemar residus perillosos, tancades i impermeabilitzades amb sistemes d'arreplegada de vessaments. El temps màxim de permanència dels residus perillosos en el magatzem és de sis mesos, dos anys per a residus no perillosos, d'acord amb el que establix la Llei 10/2000, de Residus, i en el Reial Decret 833/1988, relatiu a la Gestió de Residus Tòxics i Perillosos.  
9. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Es notificarà als interessats que contra esta resolució, ja que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret consideren pertinents.  
  
Quart  
Es publicarà la present declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que establix l'article 28 del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
  
València, 3 d'abril de 2008.- La directora general de Gestió del Medi Natural: Mª Ángeles Centeno Centeno.  
  
  
Declaració d'impacte ambiental  
Expedient: 220/4747-TPI.  
Títol del projecte: fàbrica de taulellets.  
Promotor: KERABEN 1, SA.  
Localització ctra. N-340 PK 44,3 12713 Nules, Castelló.  
Autoritat substantiva: Direcció General per al Canvi Climàtic.  
1. Descripció del projecte  
a) Descripció de les característiques més rellevants de l'actuació.   
  
L'empresa KERABEN 1, SA, es localitza en la ctra. N-340 PK 44,3 de Nules, Castelló, KERABEN 1, SA, està situada en zona qualificada com a sòl urbà, zona àrea industrial, on es permet l'ús a què està destinada.  
KERABEN 1, SA, està inscrita en el registre industrial de la província de Castelló amb el número 12/11311.   
L'última llicència d'instal·lació sol·licitada, per motius d'ampliació, va ser resolta segons l'expedient O/A-36/05 amb les condicions. També va ser inscrita en el Registre Industrial segons l'expedient INAMPL/2005/33 amb data 25 d'abril de 2006. L'ampliació va ser considerada com a modificació no substancial, segons resolució de l'expedient 9/05 IPPC de 19 d'abril de 2005.   
L'empresa desenrotlla en l'emplaçament mencionat les activitats principals de fabricació de paviment i revestiment ceràmic, fabricació d'argila atomitzada per a ús propi i venda. Atés que el procés ho permet, a més estan donats d'alta com a gestors de residus no perillosos 074/V/RNP/CV i es recuperen distints llots de caràcter argilós, així com altres mescles no perilloses, i s'introduïxen novament com a matèria primera en el procés productiu.  
Bàsicament el procés productiu s'inicia amb la recepció d'argiles, tant roges com blanques, les quals són emmagatzemades. Prèviament a l'assecat i trituració, i després de realitzar una dosificació d'aigua, l'argila es mol donant com a producte l'anomenada barbotina. Esta s'emmagatzema en basses amb agitadors des d'on posteriorment són enviades a l'equip d'atomització, i es genera l'argila atomitzada, la qual és la matèria primera per a produir paviments i revestiments ceràmics. En la seua fabricació, a esta argila se li poden afegir colors, i s'obté argila atomitzada pintada que serà utilitzada per a la fabricació de gres porcellànic.   
L'argila atomitzada, després d'un procés d'emmagatzematge, tamisat i premsat, ompli els motles i tornen a ser premsades per a traslladar-se a un assecador ràpid on s'elimina la humitat, amb obtenció de peces crues. Després de l'assecat, les peces crues passen a través de línies d'esmaltat on successivament se'ls aplica distints recobriments en unes quantes capes, segons l'efecte tècnic o estètic a aconseguir i depenent del tipus de paviment a produir.  
Una vegada esmaltades, les peces crues passen a una zona d'espera o pulmó fins que els arriba el torn de cocció en forn monoestrat de corrons, on simultàniament es produïx la cocció de l'argila i la gresificació de l'esmalt o no, segons la temperatura, i s'obté el producte final:   
  
Les matèries primeres utilitzades anualment per l'activitat són les següents: 278.200 t d'argiles de diferents tipus, 880 t de colors per a porcellànic i 4.550 t d'esmalts i additius.  
KERABEN 1, SA, produïx anualment 1.488.000 t de revestiment monococció roig esmaltat, 2.919.000 t de paviment monococció gres porcellànic esmaltat, 378.500 t paviment monococció gres porcellànic i 179.600 t d'argila atomitzada per a venda i consum propi. Esta producció no correspon a la capacitat màxima de producció, i està en el percentatge següent: argila atomitzada per a gres roig 75,49%, revestiment monococció roig 54,9%, paviment monococció gres porcellànic esmaltat 61,87 i paviment monococció gres porcellànic 57,73%.  
  
Per a embalar els productes finals, KERABEN 1, SA, consumix anualment: 529 t de cartó, 2.138 t de fusta (palets) i 147 t de plàstics (fundes, fleixos, etc.).  
Quant a recursos energètics i hídrics, es consumixen anualment: 26.000 Mwh d'electricitat, maquinaria i il·luminació, 129 m³ de gasoil, 144.000 Mwh de gas natural, atomizat, assecat i cocció, energia tèrmica procedent de KERABEN 3, gasos de combustió, per a evaporar aigua de barbotina: 64.800 Mwh, aigua potable 2.374 m³, aigua no potable 93.998 m³.  
b) Estudi d'alternatives i justificació de la solució adoptada.  
Tant la competitivitat i el dinamisme del mercat com l'objectiu de la direcció d'empresa fan que les instal·lacions i els processos incorporen les últimes tecnologies disponibles. Per tant, els mitjans de producció, els equips i les mesures correctores de la contaminació estan adaptades a les últimes tècniques disponibles en el sector.  
2. Tramitació administrativa  
a) Informació pública. Remissió de l'expedient.  
Amb data 17 d'octubre de 2007, es rep escrit per part de l'Àrea de Qualitat Ambiental de la Direcció General per al Canvi Climàtic, pel qual es comunica l'acabament del termini d'informació pública sense haver rebut al·legacions a este, per la qual cosa a instàncies de KERABEN 1, SA, se sol·licita l'avaluació ambiental del projecte.  
No s'han rebut observacions que determinen noves condicions que hagen d'establir-se per a l'adequada protecció del medi ambient i els recursos naturals.  
Amb anterioritat, l'Àrea d'Avaluació Ambiental de la Direcció General de Gestió del Medi Natural, va rebre consulta de suficiència documental per part de l'Àrea de Qualitat Ambiental de la Direcció General per al Canvi Climàtic (expedient 24/7899-DTR), i s'aporta la documentació següent:  
- Projecte bàsic d'autorització ambiental integrada i annexos.  
- Estudi d'impacte ambiental.  
3. Consideracions Ambientals  
a) Elements ambientals que poden estar afectats de forma important pel projecte d'activitat.  
- Fase de funcionament.  
- Ocupació del sòl. La indústria ocupa una superfície de 118.470 m².  
- Manipulació de materials pulverulents, a causa de l'emmagatzematge a l'aire lliure, transport i distribució interior d'argiles i semblants.  
- Processos de combustió, en processos d'assecat i cocció (emissions atmosfèriques).  
- Utilització d'aigua en procés productiu, com a matèria primera en preparació de pastes i esmalts, com a agent de llavat de les instal·lacions de pastes i esmalts, i neteja de línies i equips d'esmaltat.  
  
- Utilització d'aigua en altres usos, com a depuració de pols o gasos així com refrigeració de compressors.  
- Utilització d'aigua per a ús sanitari, consum, neteja i higiene. L'empresa declara consumir anualment les quantitats següents: consum humà :94 m³; mòlta: 2.280 m³; ús industrial: 82.394 m³; l'aigua declarafa procedix de cinc (5) pous. L'aigua de consum humà (potable) procedix d'un pou de titularitat municipal del qual l'empresa no indica la seua ubicació, mentre que la resta de l'aigua (no potable) procedix de quatre pous situats a l'interior de les instal·lacions de KERABEN 1 i 2 (3 pous en KERABEN 2 i un en KERABEN 1.   
  
- Escolament de pluvials, que poden arrossegar partícules, restes de materials o altres objectes.  
Les instal·lacions diposen d'un sistema laminar per superfície d'arreplegada d'aigües pluvials, que aboquen directament per dos ramals en el lateral est.  
- Generació de residus assimilables a urbans, procedents d'oficines, vestidors i menjador.   
- Generació de residus inerts.  
- Generació de residus no perillosos.  
- Generació de residus perillosos.  
Els residus que l'empresa genera són gestionats a través de gestors autoritzats.  
- Generació de soroll.  
- Consum d'energia.  
Fase de cessament d'activitat i desmantellament  
En cas de produir-se cessament de l'activitat actual, l'ús del solar ocupat es reconvertiria en qualsevol altra activitat permesa per la normativa urbanística aplicable. Per a això es procedirà al buidatge i descontaminació de les instal·lacions, i es vendrà a altres empreses del sector ceràmic la maquinària desmuntada o, en cas negatiu, valorar-les com a ferralla.  
No es preveu el desmantellament de les naus industrials situades en el solar.  
b) Afeccions legals.  
El projecte està sotmés a la Llei 2/2006, de 5 de maig, de prevenció de la contaminació i qualitat ambiental segons el subapartat 3.5 de l'annex I.  
Altres afeccions considerades són:  
- Decret 833/75, de 6 de febrer, pel qual este tipus d'indústria s'ha d'incloure en el grup B de les potencialment contaminants de l'atmosfera.  
- Llei 7/2002, de 3 de desembre, de la Generalitat Valenciana, de Protecció contra la Contaminació Acústica.  
- Llei 10/1998, de Residus.  
- Reial Decret 833/1988, relatiu a la Gestió de Residus Tòxics i Perillosos.  
Reial Decret 9/2005, pel qual s'establix la relació d'activitats contaminants del sòl i els criteris i els estàndards per a la declaració de sòls contaminats.  
c) Identificació i valoració dels impactes. Propostes de mesures correctores.   
Emissions atmosfèriques. De dos tipus: difuses per operacions de transport, emmagatzematge i manipulació de càrregues i matèries primeres; canalitzades per sistemes d'aspiració i filtrat interior i per processos de combustió.  
Per a corregir este impacte, KERABEN 1, SA, establix les mesures següents:  
- En la recepció de matèries primeres, s'unificarà el punt d'arreplegada d'argiles roges de KERABEN 1 i 2. D'esta manera, el punt definitiu d'arreplegada es disposarà en KERABEN 2, i es reduirà així el nombre de focus difusos de les instal·lacions. Segons la planificació aportada per KERABEN, SA, es preveu que en juny de 2008 estiga eliminada totalment l'arreplegada exterior de KERABEN 1.  
- Es pavimentaran els accessos per on circulen els camions, i es mantindran nets de vessaments per mitjà d'agranats periòdics.  
- Els molins trituradors estan convenientment carenats o instal·lats a l'interior d'edifici, amb el seu corresponent sistema d'aspiració i filtrat de pols.  
- Els camions han de cobrir la seua càrrega amb tones, així com s'ha d'evitar pèrdues de càrrega per fuga o perquè sobreïx i s'ha de procedir a la neteja dels baixos del camió abans de l'eixida a la via pública si estos han circulat per vies no pavimentades.  
- En el procés on es manegen materials pulverulents s'han instal·lat sistemes d'aspiració i filtrat de pols que permeten mantindre l'atmosfera interior neta, i retindre la pols.  
- En els processos de combustió s'han instal·lat sistemes de filtrat que retenen les partícules sòlides en aquells focus on és necessari. Tots els equips disposen de ximeneres per a millorar la dispersió a l'atmosfera. Periòdicament es realitzen mesuraments de les emissions. En el cas que els valors registrats superen el límit permés s'hauran d'instal·lar els pertinents sistemes de depuració.   
Efluents líquids. El consum d'aigua de les instal·lacions s'efectua en el procés productiu en la preparació de pastes i esmalts, en la humectació de peces, com a refrigerant en el polit i bisellament del gres, com a agent de llavat de les instal·lacions, en la neteja de línies i equips, en la depuració de pols/gasos per via humida i per a ús sanitari.  
  
KERABEN 1, SA, declara reutilitzar tots els efluents que genera l'activitat de preparació de pastes per a suports ceràmics, preparació d'esmalts i humectació de peces abans de l'aplicació d'esmalts i humectació de peces.   
L'abocament per l'escolament de les aigües pluvials s'aboca directament al terreny perimetral, i es podran arrossegar partícules i restes de material.  
Per a corregir estos impactes, KERABEN 1, SA, establix les mesures següents:  
- Revisar les etapes del procés productiu on s'utilitze l'aigua per a reduir el consum al màxim; programant la preparació d'esmalts, minimitzar el nombre d'operacions de neteja de molins, cuits, etc., optimitzar la neteja de les línies d'esmaltat, per mitjà de la utilització de vàlvules de tancament automàtic i d'equips de neteja a pressió, programar els canvis de model per a evitar neteges innecessàries de línies d'esmaltat.  
  
- Implantar qualsevol possibilitat de reutilització interna d'aigües, amb depuració prèvia o sense.  
- Instal·lar comptadors per a controlar els consums d'aigua en punts estratègics de la xarxa de distribució interior i evitar fugues.  
- Instal·lar mitjans de depuració adequats per a aconseguir una qualitat d'aigua depurada que permeta la seua reutilització en certes operacions del procés productiu  
- Entregar els llots sobrants de la depuració a gestors autoritzats.  
  
- Mantindre els vials nets perquè les aigües pluvials no arrosseguen brutícia en el seu discórrer pels terrenys de la parcel·la, instal·lar reixes de desbast per a retindre sòlids abans del seu abocament a l'exterior de la parcel·la.  
- Assegurar l'estanquitat de les basses i col·lectors d'arreplegada d'aigües residuals per a evitar fugues al subsòl.   
En la generació de residus s'apliquen les mesures correctores següents:  
- Revisar les etapes del procés productiu a fi de minimitzar la generació de residus, tant en quantitat com en nombre; recuperar el material captat en el sistema de depuració de gasos d'atomitzat, per a reutilitzar-ho com a matèria primera; arreplegar i emmagatzemar adequadament les restes de peces defectuoses per a la seua reutilització; recuperar el material captat pels equips d'aspiració i filtrat per a la seua reutilització; emmagatzemar i gestionar adequadament els olis usats; controlar les partides d'esmalt defectuós i intentar recuperar-los, controlar i gestionar correctament els cuits usats que han contingut esmalts; finalment, gestionar adequadament les restes de cartó, plàstic i palets generats.  
  
- Modificar la tipologia dels residus generats, intentar reduir la seua perillositat.  
- Separar els residus per categories i possibilitat de reciclatge.  
- Entregar els residus degudament envasats i classificats a gestors autoritzats.  
Emissions acústiques. KERABEN 1 no considera necessari adopció de mesures correctores, encara que en l'última auditoria acústica realitzada el 8 d'agost de 2005 s'indica l'existència de dos punts on no es complix els límits establits. KERABEN 1 adduïx que els límits pertanyents a eixos dos punts corresponen a terrenys del grup KERABEN. No obstant això, s'indica en l'estudi d'impacte ambiental que la direcció de l'empresa està estudiant el seu aïllament.  
En el cessament d'activitat i desmantellament es produirà una reducció important d'emissions, abocaments, generació de residus, soroll i consum de recursos, donat el cessament de l'activitat industrial.  
Durant el desmantellament es tindran en compte les mesures següents:  
- Durant la fase de buidatge dels magatzems, s'humectaran les matèries per a evitar generació de pols; es netejaran els accessos de camions; i s'haurà de cobrir amb lones els camions, i procurar evitar pèrdues de càrrega per fugues o perquè sobreïx.  
- Quant al consum d'aigua durant el desmantellament, s'optimitzaran les operacions de neteja utilitzant vàlvules de tancament automàtic i equips de neteja a pressió; es mantindran els mitjans de depuració per a aconseguir la seua reutilització en tasques de neteja; s'entregaran els llots sobrants de la depuració a gestors autoritzats; s'assegurarà l'estanquitat de les basses i col·lectors d'arreplegada d'aigües residuals per a evitar fugues al subsòl.   
- Respecte a la gestió de residus, es revisaran les tasques de buidatge i descontaminació per a minimitzar la generació de residus; es recuperaran les matèries primeres per a la seua utilització en altres empreses del sector.  
b) Consideracions sobre l'aplicació de les mesures correctores proposades.  
A fi de controlar i assegurar les mesures correctores propostes, KERABEN 1, SA, presenta el següent Programa de Vigilància Ambiental:  
-S'assignarà una persona per a la vigilància del compliment i eficàcia de les mesures correctores proposades.  
- Segons allò que s'ha indicat en l'Orde 18 d'octubre de 1976, sobre la prevenció i correcció de la contaminació industrial en l'atmosfera, en ser una instal·lació qualificada com a potencialment contaminant de l'atmosfera, ha de ser inspeccionada per entitats col·laboradores del Ministeri d'Indústria, per a la protecció del medi ambient industrial, almenys, cada tres anys, ja que és del grup B. Els resultats dels mesuraments i els balanços estequiomètrics seran anotats en el llibre-registre que s'ha de tindre adaptat el model de l'annex IV de l'esmentada orde, foliat i segellat pel Servici Territorial de la Conselleria de Medi Ambient, Aigua, Urbanisme i Habitatge, en el qual es faran constar de forma clara i concreta els resultats dels mesuraments i de les anàlisi de contaminants. L'empresa s'haurà d'inscriure en el Registre de Productors de Residus Perillosos de la Comunitat Valenciana i haurà de presentar declaració anual de residus perillosos.  
- S'haurà de redactar i presentar davant de l'administració un pla de prevenció i reducció de residus perillosos.  
- Es notificaran anualment, a la Direcció General de Qualitat Ambiental, les dades sobre emissions per a actualitzar el registre d'emissions i fonts contaminants.  
- S'hauran de complir totes les condicions que s'establisquen en la resolució d'autorització ambiental integrada que s'exigisquen a la indústria.  
A més, i per iniciativa pròpia de KERABEN 1, SA, s'inclouen en el Programa de Vigilància Ambiental les accions següents:  
- Formar i sensibilitzar en matèria mediambiental als treballadors de l'empresa.  
- Vigilància periòdica dels equips instal·lats, com a filtres, depuradores, etc.  
- Es revisaran periòdicament les condicions d'emmagatzematge dels residus.  
- Control de la correcta arreplegada de residus per gestors autoritzats.  
- Comprovarà que les empreses contractades per al transport i gestió de residus estan degudament acreditades per a estes tasques i tipus de residu.  
- Establiment de protocols d'actuació per al cas d'una emergència per a evitar danys ambientals.  
- Es consideraran, en tot moment, i s'analitzarà la viabilitat de les millors tècniques disponibles per a la reducció d'emissions i generació de sorolls.  
4. Consideracions jurídiques  
- L'activitat ha de sotmetre's al procediment d'avaluació d'impacte ambiental d'acord amb l'apartat I) del grup 4 de l'annex I del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental, que deroga la Llei 6/2001, de 8 de maig, de modificació del Reial Decret Legislatiu 1302/1986, de 28 de juny, d'Avaluació d'Impacte Ambiental (fabricació de productes ceràmics per mitjà d'enfornat).  
  
- L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en el Decret 32/2006, de 10 de març, del Consell de la Generalitat, pel qual es modifica el Decret 162/1990, de 15 d'octubre; en la Llei 2/1989, de 3 de març, de la Generalitat Valenciana, d'Impacte Ambiental, i en les altres disposicions que se li apliquen.  
- L'article quint de la Llei 2/1989, de 3 de març, atribuïx a l'òrgan ambiental la competència per a la formulació de les declaracions d'impacte ambiental dels projectes a què s'aplique la dita llei.  
- L'article setze del Decret 131/2007, de 27 de juliol, del Consell, pel qual aprova el Reglament Orgànic i funcional de la Conselleria de Medi Ambient, Aigua, Urbanisme i Habitatge, modificat pel Decret 217/2007, de 26 d'octubre, atribuïx a la Direcció General de Gestió del Medi Natural la competència sobre l'avaluació d'impacte ambiental.  
  
- Llei 10/1998, de Residus, i en el Reial Decret 833/1988, relatiu a la Gestió de Residus Tòxics i Perillosos.  
A la vista de tot el que s'ha exposat anteriorment es formula la declaració d'impacte ambiental següent:  
  
Primer  
Estimar favorable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte d'indústria de fabricació de taulellets promogut per KERABEN 1, sempre que l'activitat s'exercisca de conformitat amb el compliment de les mesures proposades en la documentació tramitada i les condicions establides en l'apartat següent, així com les modificacions introduïdes per estos.  
  
Segon  
Com a condicions addicionals que cal complir en l'execució del mencionat projecte s'establixen les següents:  
1. El Programa de Vigilància Ambiental s'implementarà d'acord amb les condicions establides en la present declaració d'impacte ambiental.  
2. Les accions incloses en el Programa de Vigilància Ambiental hauran de documentar-se, als efectes d'acreditar l'adopció i l'execució de les mesures correctores en este proposades i comprovar la seua aplicació i eficàcia.  
3. A fi de garantir la disponibilitat de recursos hídrics per a l'activitat, haurà de regularitzar-se l'explotació d'aqüífers davant dels organismes de conca corresponents, d'acord amb el que establix la Llei d'Aigües.  
4. S'haurà de disposar de la corresponent autorització d'abocament d'aigües pluvials.  
5. S'haurà de disposar d'autorització d'abocament d'aigües pluvials a la xarxa separativa del polígon, quan esta existisca.  
6. Les aigües no reutilitzades en el procés seran entregades al gestor autoritzat.  
7. S'hauran d'esmenar els punts en què l'auditoria acústica evidència la superació dels límits establits per la llei, atés que en cap moment es pot assegurar que, en un futur, els terrenys afectats (actualment de KERABEN) puguen passar a un altre propietari, amb el consegüent perjuí.  
8. Les zones d'emmagatzematge estratègic de residus de la instal·lació hauran d'estar convenientment senyalitzades i, en cas d'emmagatzemar residus perillosos, tancades i impermeabilitzades amb sistemes d'arreplegada de vessaments. El temps màxim de permanència dels residus perillosos en el magatzem és de sis mesos, dos anys per a residus no perillosos, d'acord amb el que establix la Llei 10/2000, de Residus, i en el Reial Decret 833/1988, relatiu a la Gestió de Residus Tòxics i Perillosos.  
9. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Es notificarà als interessats que contra esta resolució, ja que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret consideren pertinents.  
  
Quart  
Es publicarà la present declaració d'impacte ambiental en Diari Oficial de la Comunitat Valenciana de la forma reglamentària, d'acord amb el que establix l'article 28 del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
  
València, 3 d'abril de 2008.- La directora general de Gestió del Medi Natural: Mª Ángeles Centeno Centeno.